Diari Oficial de la Generalitat Valenciana


Sumari del DOGV 7565, del 07-07-2015 (2015/5983)

Notificació de la sentència dictada en el procediment de divorci contenciós número 940/2013.
--------------------------------------------------------------------------------------------

### Dades del document

Número de DOGV
:   7565

Data del DOGV
:   07-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5983


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 940/2013. [2015/5983]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de divorci contenciós 000940/2013, seguides a instàncies d'Antonio Gómez Sanchis contra Yanina Elicetd Veliz Burgos, en situació de rebel·lia, en data 22 de juny de 2015, s'ha dictat una sentència que té la part dispositiva així:  
  
«Dispositiva  
Estime la demanda interposada per Antonio Gómez Sanchis contra Yanina-Elicetd Veliz Burgos, i declare:  
1. Dispose el divorci i dissolució del matrimoni format per Antonio Gómez Sanchis contra Yanina-Elicetd Veliz Burgos, amb tots els efectes que hi són inherents.  
2. Declare revocats els consentiments i poders que qualsevol dels cònjuges haja atorgat a favor de l'altre, per tant cessa la possibilitat, llevat de pacte en contra, de vincular els béns privatius de l'altre cònjuge en l'exercici de la potestat domèstica.  
3. Encomane al pare la guarda i custòdia del fill del matrimoni, i també l'exercici en exclusiva de la pàtria potestat.  
4. La mare podrà visitar el seu fill menor, amb la fixació de les visites per un acord entre les parts, i podrà tindre el menor en la seua companyia durant la meitat de les vacances escolars.  
5. La progenitora no custòdia haurà de contribuir als aliments del menor amb la quantitat de 150 euros mensuals, que haurà de pagar per anticipat, dins dels cinc primers dies de cada mes, en el compte corrent o llibreta d'estalvi, que a este efecte designe el demandant.  
La quantitat esmentada s'actualitzarà anualment, en proporció a les variacions que experimenten els índexs de preus de consum, segons l'Institut Nacional d'Estadística o organisme que el substituïsca.  
No pertoca fer un pronunciament exprés sobre la imposició de costes.  
Notifiqueu esta resolució a les parts i feu-los saber que, contra esta resolució, es pot interposar un recurs d'apel·lació que caldrà interposar per escrit en el termini de 20 dies, amb la indicació de la infracció comesa segons el parer de la persona recurrent, i caldrà adjuntar-hi un resguard que acredite haver efectuat el depòsit de 50 euros en el compte de depòsits i consignacions d'este jutjat, obert en el Banco de Santander, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
  
Esta és la meua sentència, que pronuncie, mane i firme.»  
  
I perquè valga de notificació de forma deguda a la demandada, Yanina Elicetd Veliz Burgos, en situació de rebel·lia i parador ignorat, expedisc i firme este edicte.  
  
València, 23 de juny de 2015.- La secretària judicial: Alicia Ordeig Rabadán.